Obecné zastupiteľstvo v Neporadzi v súlade s ustanoveniami § 6 zákona č. 369/1990 Zb. o obecnom zriadení v znení neskorších predpisov a v súlade s ustanovením § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, vydáva toto všeobecne záväzné nariadenie (ďalej len „nariadenie“):

**Všeobecne záväzné nariadenie obce Neporadza**

**č. 3/2017**

**o vyhradení miest na umiestňovanie volebných plagátov**

**na verejných priestranstvách počas volebnej kampane**

**na území obce Neporadza**

**Článok 1**

**Úvodné ustanovenie**

Účelom tohto nariadenia je vyhradiť miesta a ustanoviť podmienky na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby do orgánov samosprávnych krajov a voľby do orgánov samosprávy obcí na území obce Neporadza.

**Článok 2**

**Vymedzenie miesta na umiestňovanie volebných plagátov**

1. Na umiestňovanie volebných plagátov počas volebnej kampane sa vymedzujú tieto miesta na verejných priestranstvách

- tabuľa drevenej konštrukcie v časti Rožňová Neporadza pri kultúrnom dome.

2. Obec vyhradí pre umiestnenie volebných plagátov /vylepenie/ rovnakú plochu podľa počtu zaregistrovaných kandidujúcich subjektov.

3. Umiestňovanie volebných plagátov na iných miestach verejného priestranstva, ktoré vlastní, alebo spravuje obec Neporadza, vrátane jej budov a jej zariadení je zakázané.

**Článok 3**

**Podmienky na umiestňovanie volebných plagátov**

1. Plochy vymedzené v čl. 2 ods. 1 tohto nariadenia na umiestňovanie volebných plagátov počas volebnej kampane sa kandidujúcim subjektom poskytujú bezplatne.
2. Umiestňovanie volebných plagátov počas volebnej kampane si zabezpečuje kandidujúci subjekt na vlastné náklady.
3. Po skončení volebnej kampane, t. j. 48 hodín pred začiatkom volieb, sú kandidujúce subjekty povinné odstrániť svoje volebné plagáty z vyhradenej plochy.
4. V prípade, že kandidujúce subjekty nebudú postupovať spôsobom uvedeným v ods. 3 tohto článku, odstránenie volebných plagátov zabezpečí obec na náklady príslušného kandidujúceho subjektu.
5. Zodpovednosť za obsah volebných plagátov majú jednotlivé kandidujúce subjekty.

**Článok 4**

**Kontrola dodržiavania nariadenia**

Kontrolu nariadenia tohto všeobecne záväzného nariadenia vykonávajú:

1. starosta obce
2. kontrolór obce.

**Článok 5**

**Záverečné ustanovenia**

1. Návrh nariadenia bol zverejnený dňa 13.07.2017

2. Návrh nariadenia bol zvesený dňa 28.07.2017

3. Nariadenie bolo schválené OZ dňa 2.08.2017 uznesením č. 28/2017.

4. Nariadenie nadobúda účinnosť 15 dňom od vyvesenie na úradnej tabuli v obci.

5. Dňom nadobudnutia účinnosti tohto všeobecne záväzného nariadenia sa ruší Všeobecne

záväzné nariadenie obce Neporadza č. 3/2015.

V Neporadzi dňa 3. augusta 2017

Marián Kopecký

starosta obce

**vyvesené dňa:**

**zvesené dňa:**